Haderslev: Et ældre ægtepar kom mandag eftermiddag ud på lidt af et skråplan ved Føtex' parkeringsplads. Manden fik i forbindelse med en parkering trykket på speederen i stedet for på bremsen, og bilen tog turen ud over skråningen og blev bremset af et træ godt halvvejs nede mod Bredgade.

Personalet i Føtex kom parret til undsætning.

- De måtte lige ind og sunde sig lidt med en kop kaffe. De fik fat i deres forsikringselskab, og der kom vejhælp, som trak bilen op igen, fortæller varehuschef Palle Løgstrup.

Parret kunne såmænd køre fra Føtex igen.